Συντεταγμένες: 38°13′29″N 23°55′17″E﻿ / ﻿38.22472°N 23.92139°E﻿ / 38.22472; 23.92139

Ο **Βαρνάβας Αττικής** είναι ένα από τα χωριά της Βορειανατολικής Αττικής. Απέχει 35 χιλιόμετρα από την Αθήνα και η πρόσβαση προς αυτόν είναι μέσω της Εθνικής Οδού Αθηνών – Λαμίας.
Ο Βαρνάβας απέχει από το γειτονικό χωριό Καπανδρίτι (δυτικά) 6 χιλιόμετρα και το Γραμματικό (ανατολικά) 6 χιλιόμετρα. Ο πληθυσμός του σύμφωνα με την απογραφή του 2011 είναι 1.326 κάτοικοι. Βρέχεται από το Νότιο Ευβοϊκό κόλπο

Πορεία του πληθυσμού:

|  |  |  |
| --- | --- | --- |
| **Έτος** | 2001 | 2011 |
| **Πληθ.** | 1.415 | 1.326 |

Ονομασία
--------

Υπάρχουν δύο θεωρίες για την προέλευση του ονόματος "Βαρνάβας". Η πρώτη αναφέρεται στο πέρασμα του Αποστόλου Βαρνάβα από την περιοχή, ενώ η δεύτερη - και πιθανώς ακριβέστερη - θεωρεί ότι η τοποθεσία ανήκε σε έναν μεγαλογαιοκτήμονα που ονομαζόταν Βαρνάβας.

Ιστορικά στοιχεία
-----------------

Ο αρχαίος πύργος του Βαρνάβα
Στην Αρχαιότητα, στην περιοχή αυτή πιθανότατα βρισκόταν ο Δήμος Σημαχίδαι, δήμος της αρχαίας Αττικής στην περιοχή Επακρία ή Διακρία.

Η περιοχή κατοικήθηκε αρχικά από Αρβανίτες, που ασχολούνταν κυρίως με την κτηνοτροφία, εκμεταλλευόμενοι τη μορφολογία του εδάφους. Αργότερα, αναπτύχθηκε η γεωργία και κυρίως η αμπελουργία. Ακόμα αργότερα, ένα μεγάλο μέρος του πληθυσμού αποτελείτο από οικοδόμους και εργάτες σε εργοστάσια, ενώ λιγότεροι ασχολούνταν με το εμπόριο.

Σήμερα, χάρη στην έντονη οικιστική ανάπτυξη και την προσέλευση νέων κατοίκων, η κοινωνική σύνθεση έχει μεταβληθεί σημαντικά και το αρβανίτικο στοιχείο έχει μειωθεί. Λίγοι μόνο αγρότες έχουν απομείνει, ενώ η πλειοψηφία των κατοίκων ασχολείται σε πολλούς άλλους τομείς της οικονομίας, όπως τον τριτογενή τομέα των υπηρεσιών.

Παραλία Βαρνάβα
---------------

Η Κοινότητα Βαρνάβα επίσης περιλαμβάνει μία παραλία που έχει χαρακτηρισθεί ως μία από τις καθαρότερες παραλίες της Αττικής, με αποτέλεσμα να προσελκύει μεγάλο αριθμό λουομένων τα καλοκαίρια. 

Η παραλία απέχει 12 χιλιόμετρα από το χωριό Βαρνάβας Αττικής και συνδέεται με αυτό με ένα δύσκολο μεν, αλλά ασφαλτοστρωμένο δρόμο. Η διαδρομή παρουσιάζει πολλές εναλλαγές με σπίτια, πευκοδάση, απόκρημνες πλαγιές και κτήματα με ελαιόδενδρα.

Φτάνοντας στην περιοχή Παραλία Βαρνάβα ο επισκέπτης θα συναντήσει το εξωκλήσι του Αγίου Δημητρίου. Συνεχίζοντας αριστερά συναντάμε την παραλία Ντόρμπερι (αρβανίτικη ονομασία). Στο τέρμα της παραλίας ακολουθώντας το μοναδικό δρόμο αριστερά φτάνει κανείς στην Πηγή Ντόρμπερι (πηγή με πλατάνια και πλακόστρωτο). Το πλακόστρωτο στη δεξιά κατεύθυνση, από το εξωκλήσι του Αγίου Δημητρίου, βγάζει στο Λιμανάκι ή Άγιο Δημήτριο, έναν μικρό κόλπο. Στη συνέχεια υπάρχει το παλαιό ξωκλήσι του Αγίου Παντελεήμονα και αμέσως μετά η παραλία Σκάλωμα.

Στην παραλία υπάρχουν ταβέρνες, καφετέριες, παμπ, και καντίνες.

Μνημεία της περιοχής
--------------------

Ο φραγκικός πύργος Βαρνάβα
Στο Βαρνάβα υπάρχουν πολλά ιστορικά μνημεία από την αρχαία και βυζαντινή περίοδο. Ανάμεσά τους ξεχωρίζουν ο αρχαϊκός πύργος του 5ου π.Χ. αιώνα, οι βυζαντινές εκκλησίες του Αγίου Γεωργίου και της Αγίας Παρασκευής και το θαυμάσιο ξυλόγλυπτο τέμπλο στο ναό των Αποστόλων Πέτρου και Παύλου. Σε απόσταση περίπου 500 μέτρων από τον αρχαίο πύργο βρίσκεται μεσαιωνικός πύργος. Ο πύργος κτίστηκε επί φραγκοκρατίας και σώζεται σε ύψος 11 μέτρων.

Εορτές - Εκδηλώσεις
-------------------

Μερικές από τις δραστηριότητες που λαμβάνουν χώρα στην κοινότητα είναι ο εορτασμός της 29ης Ιουνίου (των Αποστόλων Πέτρου και Παύλου), το πολιτιστικό φεστιβάλ "Τα Κύματα της Θάλασσας" που πραγματοποιείται κάθε καλοκαίρι στα τέλη του Ιουλίου στην Παραλία Βαρνάβα, και ο «Πολιτιστικός Βαρνάβας» που πραγματοποιείται στα τέλη Σεπτεμβρίου. Πολλές άλλες δραστηριότητες λαμβάνουν χώρα κατά τη διάρκεια του έτους από την Κοινότητα Βαρνάβα και τις διάφορες οργανώσεις (Σύλλογος Γυναικών, Κέντρο Νεότητας Γραμμάτων & Τεχνών, Εργαστήριο Ζωγραφικής και το Λαογραφικό Μουσείο ).

Πρόσωπα
-------

Το 1921 στον Βαρνάβα γεννήθηκε ο Ευάγγελος Σκουβαράς, πτυχιούχος της Φιλοσοφικής Σχολής του Πανεπιστημίου Αθηνών και του Διδασκαλείου Μέσης Εκπαιδεύσεως, συγγραφέας πολλών Βιβλίων («Τα δυσετυμολόγητα του Ιστορικού λεξικού της Νέας Ελληνικής της Ακαδημίας Αθηνών»,«Άνθιμος Ολυμπιώτης»,«Χρονικό της Συκής»,«Το παλιότερο αρματολίκι του Πηλίου κι οι Αρβανίτες στη Θεσσαλομαγνησία, 1750-1790»,«Στηλιτευτικά Κείμενα του 18ου αιώνος – Κατά των Αναβαπτιστών»,«Πηλιορείτικα Α΄»,«Πηλιορείτικα Β΄»).

Δείτε επίσης
------------

* Κοινότητα Βαρνάβα

Παραπομπές
----------

1. ↑  Παπαθανασίου, Μανώλης. «Πύργος Βαρνάβα». *Καστρολόγος*. Ανακτήθηκε στις 29 Μαρτίου 2022.
2. ↑  Λαογραφικό μουσείο Βαρνάβα

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Βαρνάβας**  |

* Δήμος Μαραθώνα, Βαρνάβας

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πόλεις, κωμοπόλεις, χωριά και οικισμοί του Δήμου Μαραθώνος |
| --- |
|  |
| Δημοτική Ενότητα Αμφίσσης | 
* Αγία Παρασκευή
* Άγιοι Δημήτριος και Παντελεήμων
* Άγιος Ιωάννης
* Βαρνάβας
* Λιμνιώνας
* Μονή Μεταμορφώσεως Σωτήρος
* Μονή Παναγίας
* Πουρίθι
 |
|  |
| Δημοτική Ενότητα Γραμματικού | 
* Αγία Μαρίνα
* Γραμματικό
* Σέσι
 |
|  |
| Δημοτική Ενότητα Μαραθώνος | 
* Άγιος Παντελεήμων
* Άνω Σούλιον
* Αύρα
* Βόθων
* Βρανάς
* Κάτω Σούλιον
* Μαραθών
* Σχινιάς
 |
|  |
| Δημοτική Ενότητα Δελφών | 
* Νέα Μάκρη
* Νέος Βουτζάς
 |
|  |
| 
* Έδρα: Μαραθώνας
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Διοικητική διαίρεση της Περιφέρειας Αττικής |
| --- |
|  |
| 
* Έκταση: 3.808 km²
* Πληθυσμός: 3.827.624 (απογρ. 2011)
* Πρωτεύουσα: Αθήνα
 |
|  |
| Π.Ε. Κεντρικού Τομέα Αθηνών | 
* Δήμος Αθηναίων
* Δήμος Βύρωνος
* Δήμος Γαλατσίου
* Δήμος Δάφνης-Υμηττού
* Δήμος Ζωγράφου
* Δήμος Ηλιούπολης
* Δήμος Καισαριανής
* Δήμος Νέας Φιλαδέλφειας - Νέας Χαλκηδόνας
 |  |
|  |
| Π.Ε. Νοτίου Τομέα Αθηνών | 
* Δήμος Αγίου Δημητρίου
* Δήμος Αλίμου
* Δήμος Γλυφάδας
* Δήμος Ελληνικού-Αργυρούπολης
* Δήμος Καλλιθέας
* Δήμος Μοσχάτου-Ταύρου
* Δήμος Νέας Σμύρνης
* Δήμος Παλαιού Φαλήρου
 |
|  |
| Π.Ε. Βορείου Τομέα Αθηνών | 
* Δήμος Αγίας Παρασκευής
* Δήμος Αμαρουσίου
* Δήμος Βριλησσίων
* Δήμος Ηρακλείου
* Δήμος Κηφισιάς
* Δήμος Λυκόβρυσης-Πεύκης
* Δήμος Μεταμορφώσεως
* Δήμος Νέας Ιωνίας
* Δήμος Παπάγου-Χολαργού
* Δήμος Πεντέλης
* Δήμος Φιλοθέης-Ψυχικού
* Δήμος Χαλανδρίου
 |
|  |
| Π.Ε. Δυτικού Τομέα Αθηνών | 
* Δήμος Αγίας Βαρβάρας
* Δήμος Αγίων Αναργύρων-Καματερού
* Δήμος Αιγάλεω
* Δήμος Ιλίου
* Δήμος Περιστερίου
* Δήμος Πετρούπολης
* Δήμος Χαϊδαρίου
 |
|  |
| Π.Ε. Πειραιώς | 
* Δήμος Κερατσινίου-Δραπετσώνας
* Δήμος Κορυδαλλού
* Δήμος Νίκαιας-Αγίου Ιωάννη Ρέντη
* Δήμος Πειραιώς
* Δήμος Περάματος
 |
|  |
| Π.Ε. Νήσων Αττικής | 
* Δήμος Αγκιστρίου
* Δήμος Αίγινας
* Δήμος Κυθήρων
* Δήμος Πόρου
* Δήμος Σαλαμίνας
* Δήμος Σπετσών
* Δήμος Τροιζηνίας
* Δήμος Ύδρας
 |
|  |
| Π.Ε. Δυτικής Αττικής | 
* Δήμος Ασπροπύργου
* Δήμος Ελευσίνας
* Δήμος Μάνδρας-Ειδυλλίας
* Δήμος Μεγαρέων
* Δήμος Φυλής
 |
|  |
| Π.Ε. Ανατολικής Αττικής | 
* Δήμος Αχαρνών
* Δήμος Βάρης-Βούλας-Βουλιαγμένης
* Δήμος Διονύσου
* Δήμος Κρωπίας
* Δήμος Λαυρεωτικής
* Δήμος Μαραθώνος
* Δήμος Μαρκοπούλου Μεσογαίας
* Δήμος Παιανίας
* Δήμος Παλλήνης
* Δήμος Ραφήνας-Πικερμίου
* Δήμος Σαρωνικού
* Δήμος Σπάτων-Αρτέμιδος
* Δήμος Ωρωπού
 |
|  |
| 
* Περιφερειάρχης: Γιώργος Πατούλης
* Ιστότοπος:
 |

 |